पिता को कब मिलती है कस्टडी; क्या बच्चा खुद ले सकता है इसका फैसला
Nawazuddin-Aaliya Siddiqui Case - Who Gets The Child Custody After Divorce In India. All You Need To Know. नवाजुद्दीन सिद्दीकी और उनकी एक्स वाइफ आलिया के बीच बच्चों की कस्टडी को लेकर विवाद चल रहा है - भारत में 18 साल से कम उम्र के बच्चे की कानूनी गार्डियनशिप को बच्चे की कस्टडी कहा जाता है
एक्टर नवाजुद्दीन सिद्दीकी और उनकी एक्स वाइफ आलिया के बीच बच्चों की कस्टडी को लेकर विवाद चल रहा है। इनकी बेटी उम्र 13 और बेटे की 7 साल हैं।
30 मार्च को हुई पिछली सुनवाई में कोर्ट ने कहा था कि बच्चों के भविष्य को देखते हुए वो मामले को बंद कमरे में सुलझाना चाहती है।
3 अप्रैल को नवाजुद्दीन, आलिया और बच्चों समेत इस मामले में अपना-अपना पक्ष रखने के लिए कोर्ट पहुंचे।
आलिया ने आरोप लगाया कि बच्चों की जरूरत के समय कभी भी नवाजुद्दीन मौजूद नहीं थे। वो अपने स्टारडम में बिजी थे। ऐसे में कस्टडी किस आधार पर मांग रहे हैं।
तलाक के बाद बच्चों की कस्टडी को लेकर कई बार इस तरह का विवाद होता है।
आज जरूरत की खबर में अगल-अलग सिचुएशन में माता-पिता या गार्जियन को बच्चों की कस्टडी कैसे मिलती है यह जानेंगे...
सवाल: बच्चों की कस्टडी होती क्या है?
जवाब: भारत में 18 साल से कम उम्र के बच्चे की कानूनी गार्जियनशिप को बच्चे की कस्टडी कहा जाता है।
सरल भाषा में इस समझे तो माता-पिता के तलाक के बाद कानून इस बात का फैसला करता है कि बच्चे की देखभाल बेहतर तरीके से कौन कर पाएगा। उसे ही बच्चे को सौंपा जाता है, इसे ही बच्चे की कस्टडी कहते हैं।
सवाल: अगर सामान्य तलाक हुआ है तब बच्चे की कस्टडी कैसे मिलती है?
जवाब: कानून में बच्चों की कस्टडी देने के लिए स्पेशल क्राइटेरिया यानी मापदंड तय है।
जब कोर्ट को लगता है कि इस क्राइटेरिया पर माता-पिता दोनों में से कोई भी खरा उतर रहा है। तब कोर्ट उसी पेरेंट को बच्चे की कस्टडी देती है।
कोर्ट यह भी सुनिश्चित करता है कि बच्चों की परवरिश कौन अच्छे तरीके से कर सकता है।
किसकी आय सबसे अधिक है जो बच्चे को अच्छी शिक्षा दे सके यह भी देखा जाता है। बच्चों का मानसिक और शारीरिक तौर पर विकास होने में पेरेंट के तौर पर कौन मदद करेगा यह भी देखा जाता है।
ऐसी तमाम बातों को जांचने के बाद ही कोर्ट बच्चों की कस्टडी माता-पिता में से किसी एक को देता है
ऊपर लगी क्रिएटिव को एक-एक कर डिटेल में अब समझते हैं…
फिजिकल कस्टडी
जॉइंट कस्टडी 
लीगल कस्टडी 
सोल चाइल्ड कस्टडी
थर्ड पार्टी 
सवाल: बच्चों की कस्टडी देने का प्रोसेस क्या है?
जवाब: हिंदू धर्म में इसके लिए भारतीय कानून व्यवस्था में हिंदू माइनॉरिटी एंड गार्जियनशिप एक्ट 1956 बनाया गया है।
जिसके तहत बच्चे की कस्टडी माता-पिता को दी जाती है, इस प्रकार के एक्ट में कुछ बातों का ध्यान रखा गया है जिसकी डिटेल ये हैं…
सवाल: चाइल्ड कस्टडी में पिता का अधिकार क्या है?
जवाब: गार्जियन एंड वार्ड एक्ट के तहत पिता का भी मां के जितना ही बराबर अधिकार होता है। अगर बच्चे की उम्र 5 साल से कम है तो इस स्थिति में बच्चे की कस्टडी मां के पास रहने की संभावना ज्यादा होती है।
पिता को विजिटिंग और एक्सेस राइट यानी मिलने-जुलने का और बच्चे को अपने साथ वेकेशन पर रखने का अधिकार कोर्ट से मिलता है।
अगर दोनों पति और पत्नी जॉब करते हैं इस स्थिति में दोनों का बराबरी से बच्चे पर अधिकार कोर्ट से दिया जा सकता है।
कोर्ट केवल इस सिद्धांत पर विश्वास करती है कि बच्चे की देखरेख और परवरिश कौन बेहतर कर सकता है। इस आधार पर ही बच्चे की परमानेंट कस्टडी उसी को सौंप दी जाती है।
सवाल: अगर मां को कस्टडी मिली है और पिता को ऐसा लग रहा है कि बच्चे की परवरिश वो ढंग से नहीं कर पा रही, तब उसके पास क्या ऑप्शन है?
जवाब: ऐसे में पिता को कोर्ट में यह साबित करना होगा की बच्चा अभी मां के संरक्षण में है और ऐसा होना बच्चे के विकास के लिए ठीक नहीं है।
उसे यह साबित करना होगा कि बच्चे को ठीक से पौष्टिक खाना नहीं मिल पा रहा है और न ही उसे शिक्षा मिल पा रही है।
इसके अलावा अगर कोई दूसरा आधार है जिसे वो साबित कर दे जैसे कि बच्चे का मानसिक विकास बिगड़ रहा है, तब बच्चे की कस्टडी का क्लेम लगाकर कोर्ट से आदेश लिया जा सकता है।
सवाल: जिस पेरेंट को बच्चे की कस्टडी मिली है, अगर वो दूसरे पेरेंट से उसे न मिलने दे, तब क्या ऑप्शन है?
जवाब: कोर्ट ने अगर मां को कस्टडी दी है और वो बच्चे को उसके पिता से मिलने नहीं दे रही है, ऐसे केस में आमतौर पर फैमिली कोर्ट से डायरेक्शनल आर्डर मिलता हैं कि बच्चे से मिलने का जो समय और जगह तय हुई है उससे फॉलो किया जाए।
इसके बाद भी मां कोर्ट का आदेश फॉलो न करे, तब पिता कंटेंप्ट ऑफ कोर्ट का केस उस पर कर सकता है। इसके बाद पुलिस की मौजूदगी में बच्चे से मिलने का अधिकार पिता को मिलेगा।
सवाल: अगर मां-पापा दोनों ही बच्चे की कस्टडी लेने से मना कर दे, तब इस सिचुएशन में क्या होगा?
जवाब: ऐसी स्थिति में थर्ड पार्टी कस्टडी या लीगल जॉइन कस्टडी की इजाजत कोर्ट देती जाती है। थर्ड पार्टी कस्टडी में बच्चे के दादा दादी या नाना-नानी के पास रह सकता है।
अगर वो लोग भी नहीं या जिम्मेदारी नहीं लेना चाहते हैं तब दोनों ही तरफ के दूसरे क्लोज रिलेटिव को कस्टडी दी जा सकती है।
लीगल कस्टडी में कोर्ट कस्टोडियन अपाइंट करती है और गार्जियन नियुक्त करने के साथ ही बच्चे की कस्टडी उन्हें सौंप सकती है।
बच्चे के मां-पापा दोनों से बच्चे को मिलने का अधिकार छीन लिया जाता है।
कोर्ट बच्चे का खर्चा दोनों में बराबर बांट देता है, ताकि बच्चे की आर्थिक मदद होती रहे।
सवाल: गर्ल चाइल्ड यानी बेटी की कस्टडी का पहला अधिकार किसके पास रहता है?
जवाब: जब तक बेटी की उम्र 18 साल नहीं होती, तब तक वो अपनी मां के साथ रहेगी। कम उम्र की बच्ची की कस्टडी पिता को बमुश्किल मिलती है।
बालिग यानी एडल्ट होने के बाद खुद पिता के साथ रहने का फैसला कर सकती है।
अगर बेटी की उम्र 18 साल से कम है और उसकी मां ने पुनर्विवाह कर लिया है और बच्चे को नहीं रखना चाहती है, ऐसे सिचुएशन में बेटी पर पिता का अधिकार है।
सवाल: पिता की डेथ हो गई है और मां को कस्टडी किसी वजह से नहीं मिली, ऐसे में क्या सिंगल मां कस्टडी के अप्लाय कर सकती है?
जवाब: इस केस में मां पुलिस या कोर्ट के माध्यम से बच्चे की कस्टडी ले सकती है। कानूनन एक बच्चे की कस्टडी का पहला अधिकार मां या पिता का ही है।
एक्सपर्ट पैनल
जरूरत की खबर के कुछ और आर्टिकल पढ़ने के लिए नीचे दिए गए लिंक्स पर क्लिक करें…
1.महिला पीती थी खूब पानी फिर भी नहीं हुई यूरिन:महिलाओं को बार-बार क्यों होता है यूरिन इन्फेक्शन; जानिए वजह और बचाव
2.पेनकिलर, डायबिटीज और दिल की दवाएं हुई महंगी:कहां से खरीदें सस्ती दवाइयां, ऑनलाइन वेबसाइट से मंगवाना कितना है सेफ
